
السلام عليكم ورحمة الله وبركاته 


بسم الله والصلاة والسلام على رسول الله -صلى الله عليه وسلم- أهلاً وسهلاً بكم في الجزء الثاني من الحاضرة الأولى؛ محاضرة كتاب تدبر 
القرآن للشيخ السنيدي» اللي إحنا اتكلمنا عنه الجزء الأول» الجزء الأول كان من الحاضرة أو من هذا الكتاب قلنا هنقف عند صفحة 54 
خلصنا الجزء الأول سريعًا كدا مع بعضء إدينا المقدمة كيف نقرأ الكتاب» الاستفادة المثلى من الكتاب, إن إحنا نحدد الأول غرضنا من 
الكتاب» ثم كيفية الاستفادة من الكتاب لاستخراج المعاني الحامة, النقولات اللي أثرت فيناء إن إحنا نقوم بعملية تشجير هذا الكتاب. 
طيب» نبدأ بعد كده النصف التاتي عشان مطولش عليكم في الحاضرة دي 

النصف التاني من الكتاب من صفحة ٦۷‏ لصفحة ١64‏ 

الكاتب زي ما ذكرت في الأول بعد ما إدى مقدمة واتكلم عن أهمية التدبر وبعد كدا اتكلم عن أمور شرعت لأجل التدبر» وبعد كده أمور 
متعلقة أو متوقفة على التدبرء وختم أو إحنا اللي ختمنا بصوارف تحول دون التدبر. 


بعد كدا بدأ المؤلف في بقية الكتاب ذكر مبحث خامس وسادس وسابع وثامن 
المبحث الثامن مبحث سريع جدًا كدا امه صور من تدبر القرآن 

المبحث الخامس والمبحث السابع مهمين. 

أهم مبحث في الكتاب كله في ظني هو المبحث السابع اللي هو امه من سبل تدبر القرآن الكري» ده يعني لب الكتاب» إن يعني ممكن نقول 
إن بقية الكتاب أو ما قبل هذا المبحث لأن ده السابع جاي في الآخر أشبه بتوطئة وقبيئة للوصول لهذا المبحث؛ مبحث من سبل تدبر القرآن 
الكريم. 

أنا برضه معايا الورقة بتاعتي اللي أنا عامل فيها التشجير ليا ممكن تكون ورقة واحدة على فكرة بحيث إن أنا أما أحب أستحضر بسرعة» يعني 
أنا الورقة دي أنا ملخص فيها فصول الكتاب كاملا الوش ده لغاية 54 والوش ده بقية الكتاب عامل عملية تشجيرء مواضيع» أرقام 
الصفحات المهمة للإنسان يرجع لحاء بحيث دي إنت ممكن كورقة زي دي لو عندك في أول الكتاب أو تحطها ضمن الكتاب بعد فترة حبيت 
ترجع للكتاب تبص على هذه الخلاصة وهتفتح على الصفحة اللي انت عايزها من الكتاب. 

من درجات التدبر 

طیب» نبداً مبحث مهم عمله امه "من درجات التدبر" 

وكأن المؤلف هنا يريد أن يقول إن الإنسان بيمر بدرجات أثناء قراءته لكتاب الله -سبحانه وتعالى-. 

مى الدرجة الأولى: درجة التفكر والنظر والاعتبار. 

الدرجة الثانية: التأثر وخشوع القلب. 

الدرجة الثالغة: الاستجابة والخضوع. 

الدرجة الرابعة: استخراج الحكم واستنباط الأحكام. 

أنا حاولت إن أنا أضع تسميات أخرى هو اللي أنا فهمته من المؤلف إنه عايز يقول إن بيحدث عمل الفكر -دي الدرجة الأولى اللي هي 
الفكر والنظر والاعتبار-, ثم عمل القلب الدرجة اللي هي الثانية» ثم بعد ذلك عمل الجوارح. 

طبعًا الحاجات دي مش لازم تحدث بحالة من التواليء يعني مش لازم الأول الفكر ثم بعد فترة القلب ثم بعد كدا الجوارح» هو يقصد إن 
الإنسان أثناء التدبر ممكن يشغل ذهنه يقعد يفكر ويسأل. ليه الكلمة دي؟ ما معنى هذه الكلمة؟ فالفكر يكون بيعمل أثناء القراءة» للأسف 
التعبير النبوي في وصف الخوارج "يقرأونَ القرآنَ لا يجاوز تراقيهم"' دي نقطة خطيرة جدًا إن معنى كدا القرآن لا يتجاوز اللسان. لاء احنا 
عايزين القرآن ينتقل من اللسان إلى الفكر وإلى القلب وإلى الجوارح. أثر القرآن يمتد, هي دي هنا اللي ذكرها في مبحث امه درجات التدبر. 


ماذا يعمل فكرك أثناء قراءة القرآن؟ يعني انت دماغك دي شغالة في إيه وانت بتقرأ القرآن؟ هل شغالة كيف أصل إلى هذه المرتبة؟ هل 
دماغك شغالة الكلمة دي أنا مش فاهم معناها؟ هل أنت سألت سؤال إيه علاقة القصة دي بالقصة دي في السورة؟ يعني طول ما أنت بتقرأ 
هل دماغك بتولد أسئلة ولا انت خلاص دخلت السورة خرجت من السورة بدون أي أسئلة؟ 

ده أحيانَّ حاجة بتدل على ضعف التدبر مش قمة التدبر 

الإنسان يخرج من قراءة القرآن بدون أسئلة, بدون إعمال للفكرء بدون إن الفكر بيحترق وقاعد شغال كدا ويعني عملية إن الفكر يريد 
يبحث عن إجابة هذه الأسئلة وبيكتب» انت بتخرج من السورة بتكتب تساؤلات حتى لو موجدتش إجابة سريعة. 

لكن عندك تساؤلات ده دليل أن الفكر كان يعمل أثناء قراءة القرآن. 


الدرجة الثانية: تأثر وخشوع القلب 
هنا جاب نموذج للنبي -صلى الله عليه وسلم- يعني تخيل حال النبي -صلى الله عليه وسلم- أثناء “ماع القرآن. جاب مشهد صفحة ۷١‏ 
قال ابن بطار -رحمه الله- تعليقًا على حديث النبي -صلى الله عليه وسلم- حينما قال لابن مسعود, قال النبي -صلى الله عليه وسلم- 
لابن مسعود: "اقرأ علي القرآن"» فقال بن مسعود: فقلت يا رسول الله -صلى الله عليه وسلم- أقرأ عليك وعليك أنزل» تعجب بن مسعود, 
فقال البي -صلى الله عليه وسلم-: "إن أحب أن أسمعه من غيري" فقرأ عليه بن مسعود سورة النساء اختار سورة بيحبها قرأ عليه سورة 
النساء, معنى إنه يقرأ سورة النساء إن الأمر ده متأخرء علاقة النبي -صلى الله عليه وسلم- بالقرآن ممتدة في القرآن المكي والقرآن المدني» 
اختيار سورة النساء إن انت تتعلم أنك تعايش كل سور القرآن, الشاهد.. 

فقال: قرأ بن مسعود حتى بلغت عند قوله -سبحانه وتعالى- 'فَكَيْفَ إِذَا جِنْنَا من كل أَمَة بشَهِيدٍ وَجِنْنَا بِكَ عَلَى هَؤلاء شهيداً" 


۱ 


سمه أن داود 

يعني معنى كدا إن النبي -صلى الله عليه وسلم- وهو من هو؛ المشغول بقضايا الأمة. رئيس الدولة, يعني الخليفة اللي بيقوم بأمور المسلمين» 
يقوم على أمور المسلمين والجهاد وتدبير الأمور. تخيل! ويكون عنده وقت إنه يجعل أحد الصحابة يقول له "اقرأ علي.." ويسمع قراءة بن 
مسعود مرتلاً مترنما لغاية لا يوصل لآية 4١‏ وهو قاعد بيسمع وهو يتأثر -صلى الله عليه وسلم-؛ مفيش حاجة ا مها معنديش وقت أسمع 
قرآن» مفيش حاجة اسمها معنديش وقت في يومي قاعد كدا رايق موراييش حاجة وقاعد باسمع عندي وقت في خلوة إن أنا أسمع القرآن 
بصوت أنا بحبه. مفيش حاجة ا مها إن أنا عدى علي أسبوع وماسمعدش مقطع قرآني يأثر في إزاي؟! 

النبي -صلى الله عليه وسلم- قال لابن مسعود "اقرأ علي.." قعد سمعه لغاية ما وصل لآية 4١‏ قال له النبي -صلى الله علي وسلم-: 
"أمسك" في رواية» الحديث في قال له "حسبك" اقف. استغرب بن مسعود قال: فنظرت فإذا عيناه تذرفان. ياه! ده البي 
قال له اقف مش عشان حاجة, مش عشان كفاية كدا إحنا طولناء لأ لأن خلاص النبي -صلى الله علية وسلم- وصل إلى درجة من التأثر 
عالية جدّاء فقال له "حسبك" فالعلماء قاعدين يفكرواء ماذا كان يحدث في قلب النبي -صلى الله علي وسلم- وفي عقله أثناء ماع هذه 
الآية؟ أنت متخيل درجة التواصل مع كتاب الله -سبحانه وتعالى-. 

فقال ابن بطار رحمه الله -من شراح البخاري- قال إنما بكى -صلى الله عليه وسلم- عند تلاوته, ليه بكى؟ لأنه مَئَلَ لنفسه أهوال القيامة. 
وهنتكلم عن النقطة دي في بُعد المعايشة, مَثَّلَ؛ِ تخيل اللي حصل في يوم القيامة» وشدة الحال الداعية له إلى شهادته لأمته بالتصديق وسؤاله 
الشفاعة لأهل الموقف» وقعد يتخيل المشهد هو خايف على المسلمين وعايز يشفع ليهم, ويروح لربنا يشفع ليهم. قال: وهو أمر يحق له طول 
البكاء. 

ابن حجر لقط معنى مختلف وأنا شايفه معنى مؤثر جداء قال ابن حجر: "والذي يظهر -في تدبر ابن حجر للحديث- أنه بكى رحمة لأمته 
لأنه علم أنه لابد أن يشهد عليهم بعملهم" الآية بتقول: "فَكَيْفَ إِذَا جنا من كَل أمّةِ بِشَهِيدٍ وَجِنْنَا بكَ -أي يا رسول الله -صلى الله عليه 
وسلم- عَلَى هَؤلاء شَهيداً". فقال ابن حجر: "لابد أن يشهد عليهم بعملهم» وعملهم هذا قد لا يكون مستقيمًا فقد يُفضي إلى تعذيبهم". 
عارف لما أب يطلب للشهادة على ابنه ولو الأب قال الحقيقة الابن هيسجن أو يعذب» والأب لا يسعه إلا أن يقول الصدق» فالبي -صلى 
الله عليه وسلم- وهو أرحم بنا من أبنائنا وأمهاتنا يأ يوم القيامة ويشهد علينا بأعمالنا. 

أن تعايش هذا المشهد, الآية دي ماتمرش عليك كداء الآية دي بكى عندها النبي -صلى الله عليه وسلم- عيناه تذرفان, نزول الدموع من 
النبي -صلى الله عليه وسلم- دي درجة من درجات التدبر خشوع القلب. وذكر أمثلة أرجو إن إنتوا تقرأوها بنوع من التروي. 


أنا مش عايزكوا يا جماعة إن الكتاب ١4‏ صفحة يخلص في قعدة, إحنا قسمناها على أسبوعين لأن أنا شايف إن فيه معان ثقيلة تحتاج إلى 
ترداد, الإنسان يقرؤه مرة واتنين ويتفكر ويتوقف فجأة كدا عن قراءة الكتاب» يقف» ويسمع شوية قرآن. 

يعني إدي لنفسك فرصة أن تعايش وتتفاعل مع أفكار أي كتاب بتقرؤه على فكرة, دي نسيت أقولها في النقطة الأولى في الحاضرة اللي فاتت 
من أهمية الاستفادة من الكتاب أن تتفاعل مع أفكاره» إنك تعرض الأفكار دي على دماغك» وترد وتجاوب وتسأل» طب وبعدين؟ طيب 
وأثر ده إبه؟ انت هنا مش قرأت كتاب إنت قرأت تجربة شخص» كتاب زي ده ممكن شخص ألفه مثلاً في سنة أو سنتين أو أي كتاب إنت 
عايشت هذه التجربة. 


ذكر نماذج من خشوع السلف وكيف نحصل الخشوع, والتلازم بين الخشوع والعلم فصل طويل وجميل. 


بعد كدا الانتقال للدرجة الثالثة 
وكأن ده الغرض أصلاً من التدبر: الاستجابة والخضوع, اللي أنا متها عمل الجوارح. 

اتكلم أثر مشهور عن ابن عباس -رضي الله عنه- قال: "يَنْلُونَهُ حَقَّ تلآوته قال: يتبعونه حق اتباعه. 
يبقى الغرض الأساسي من التدبر إن إحنا نزل القرآن لنتدبره, ليتحول إلى واقع. "كان خلقه القرآن" -صلى الله عليه وسلم- يعني يتحول 
إلى واقع مُعايش في حياتنا. 


بعد كدا الدرجة الأخيرة» ودي بتكون خاصة باللي حصل أدوات علمية التفاعل الفكر مع القلب مع الجوارح بيؤدي لاكتشاف أسرار في 
القرآن» فلذلك عمل درجة جميلة في الآخر اسمها: 

استنباط واستخراج الأحكام في عمل الجوارح صفحة ۸٠‏ فيه نقل جميل أوي طويل هو كان بيقطعه. نقله متقطع في خلال الكتاب لكن هنا 
جابه على بعضه للإمام الآجُري في كتاب اسمه أخلاق حملة القرآن» كتيب صغير أنصحكم بقراءته اللي بيحب القراءة» الكتاب ده القراءة 
المتأنية له بإذن الله -عز وجل- تنقل في علاقتك بكتاب الله -سبحانه وتعالى-. 

قال المؤلف: يفيض الآجُري -رحمة الله عليه- في توضيح خضوع القلب لكلام الله وكيف تكون الاستجابة لداعي الله -ركز معايا- وكيف 
يحاسب القارئ نفسه؟ وكيف يسأها سؤال المشفق الخاضع الذليل؟ فيقول عن قارئ القرآن, وبدأ تقل تفل طويل جميل ما يقارب تلات أرباع 
صفحة عن الإمام الآجُري كتاب امه أخلاق حامل القرآن أترككم عشان مطولش عليكم تقرأوا الصفحة دي صفحة ٠١‏ تقرأوها بنوع من 
الهدوء والأسئلة اللي الإمام الآجُري بيقولك اسأها لنفسك, اسأها لنفسك فعلاً وأنت بتقرأ القرآن. 


نقل للدرجة الرابعة: استخراج الحكم واستنباط الأحكام 

وجاب الشروط اللي بتدل إن المعنى اللي انت استنبطه صحيح ولا لأ. ودي زي ما قلنا عايزه تحصيل أدوات وعمل فارق ما بين التفسير 
والتأويل وما هي الطرق التي تساعدنا على استنباط الأحكام. 

طبعًا الكتاب مُوجز» يعني الأفكار اللي أنا بأقوها دي عايزة كتب أصلاً كل فكرة عايزة كتاب, لكن الكتاب إحنا اخترناه كبداية لأن جاب 
يعني عموم وول لمذه الأفكار وبصورة بسيطة. 


المبحث السادس: امه علاقة القارئ بالقرآن 

حقيقةً المبحث ده صغير جدًا وكان نفسي المؤلف يطول فيه. لکن هو ذكر بُعدين مهمين جدًا. 
بيقول المبحث: علاقة القارئ بالقرآن 

انت إزاي ثقيم علاقة مع القرآن, ذكر بُعدين بس: بُعد المعايشة؛ وبُعد اللغة, يعني إيه الكلام دا؟ يعني بيقولك انت عايز تقرب خطوة من 
القرآن محتاج حاجتين مهمين جدًا: تفهم واقع القرآن, ولغة القرآن.. ببساطة, يعني أنا عايز سورة مثلاً الأنفال: عايز أقرب منها خطوة, 
خلاص تفهم اللغة العربية اللي نزل با القرآن وتكلم جا القرآن في سورة الأنفال» وواقع نزول سورة الأنفال» انت كدا قربت خطوة» وكأن 
القرآن يتنزل عليك» انت كدا قربت خطوات مع القرآن. 

فلذلك بُعد المعايشة وبُعد اللغة نقطة خطيرة جدًا للأسف المؤلف ماستفضش.ء كان نفسي يستفيض هنا لكن الحمد لله إن بُعد المعايشة أفرد 
له فصل كامل لوحده أو مقطع كامل لوحده في المبحث السابع» ولذلك أنا حسيت إن فيه إيه؟ يعني ترتيب الكتاب هنا كانت محتاج مراجعة 
شوية» لکن خلاص إحنا هنمشي مع ترتيب الكتاب. 

يبقى تاني: أكتر شيء بيجعلك تقترب من القرآن حاجتين: 
- لغة القرآن 
- وواقع القرآن 


نيجي بعد كدا للمبحث السابع اللي أنا قلتلكم ده من أهم مباحث الكتاب 
من سبل تدبر القرآن الكرم 

ذكر > حاجات» طول شوية في بعض الحاجات فيهم هتشعر أن تمكن ترتيب الكتاب انت تهت منه شوية» فلذلك أنا رأبي داعا قبل ما تدخل 
المبحث بص على الفهرس» عملية التشجير قبل وبعد, يعني قبل ما تقرأء آه أنا هاقرأ مبحث كذا. 

قال إيه في سبل تدبر القرآن؟ 

أولاً: معايشة معان الآيات. 

ثانيًا: تصور حال الدعوة عند نزول الآيات. 

ظني إن الاتنين قريبين من بعض, أنا هاقولكم دلوقتي الموجود في الكتاب لكن أنا عايز أطرحلكم نقطة مهمة جدًا؛ في تصوري أنا بُعد المعايشة 
جزئين» ده يعني ترتيب للكلام اللي أنا قرأته أو استفدت منه من الكتاب مع بعض الكتابات الأخرى يعني. 

بعد المعايشة بينقسم لجحزئين: أن تُعايش واقع نزول القرآن, ثم أن يكون لك واقع ُمائل تعيشه. 

تابي يعني مثلاً. . 

تاني» انت دلوقتي بتقرأ سورة الأعراف وبتمر على جُهد سيدنا نوح في الدعوة, ثم جُهد سيدنا هود أو مجادلة قوم نوح له في سورة هود أي كان 
واقع دعوي معين, إنك تشعر بالواقع اللي كانت فيه هذه الآيات» إنك تقرأ واقع الصحابة لحظة نزول هذه الآيات, ثم أن تكون منشغلاً 
بالدعوة في الواقع, أن تكون لك نفس الهموم, هذه المعادلة تجعل القرآن مختلف تمامًا لديك تجعل تأثير القرآن مختلف تامًاء فعلاً هتشعر أنك 
تحتاج إلى القرآن, لأن أنت عايش في واقع نفس واقع نزول القرآن وماعندكش أدوات.. كيف ستفعل؟ كيف ستوجه هؤلاء؟ الضغط النفسي 
اللي بيمارس عليك من أهل الباطلء أنت محتاج حد يدعمك نفسياء محتاج تنبيت» محتاج حد يقولك إنك على الحق. إنك على صراط 
مستقيم» محتاج تتسلى بمن سبقك» محتاج قصص لن سار في هذا الطريق» كل ده موجود. لكن أن يكون لك واقع ماثئل. 

لذلك هو هنا بيقول: معايشة معان الآيات -صفحة ۹۷- جاب معان جميلة جدًا وقال صفحة ۹۸ نقل جميل بيقول أو هو اللي كتب 
حاجة وبعدين نقل من الظلال بيقول: وها كان القرآن نبراسًا للصحابة ومن آمن بعدهم فقد قل فيه ذكر الأعيان كالأسماع والأعداد والأماكن. 
لأن القرآن مكنش بيهتم بالتفاصيل أن القرآن معان هتكرر على مدار الزمان. فيقول -بعد نقل-: فمن المجددين والأعلام من حمل هم 
الرسالة. يعني في ناس جت بعد الصحابة شالوا نفس هم الصحابة. يا ترى إحنا منهم؟ 

شالوا هم الصحابة بعامة ملابستها؛ دعوة وتعليمًا وبذلاً وصيرا ومعاناة وبلاءً وهجرة واضطهادًا وجهادًا. عاش كل تفاصيل اللي عايشها 
الصحابة. هو دلوقتي عايش كدا عايش إن نفسه ينصر الدين» عايش أنه مضطهد, عايش إنه بيمر بأزمات سياسية واقتصادية» عايش نفس 
المعاني اللي الصحابة كانوا فيها بالظبط» ونفس الطموحات والآمال. فيقول: هذا الشخص له في معايشة القرآن ولذة قراءته وفهم معانيه 
وتدبر مقاصده حصا وافرًا -عايش نفس المعاي- يُفتح له في ذلك بحسب جهاده. 

يعني خد بالك مش بس بحسب علمك وقراءتك للتفسير وده الخطأ اللي بيحصلء قالك أنا قرأت تفسير السورة بس مش عايش» ما هو 
أنت مش عايش في واقع؛ انت المعاني اللي القرآن بيتكلم فيها انت مش عايشهاء فيفتح لك في فهم القرآن على قدر فهمك للغته وده 
التفسير والقراءة والفهم والأدوات التحصيليةء والمعايشة والواقع المماثل. 

فقال: يُفتح له في ذلك في فهم القرآن بحسب جهاده لواقعه وبذله وعلمه وبقينه وصبره» وكسب المواقف التي مرت به. 


اللي تعرض لابتلاء وأذى وسّجن مثلاً لا يقرأ قصة يوسف» اللي تعرض جادلة طويلة في الدعوة ويقرأ قصة نوح» يتعرض لإيذاء قومه له ويقرأ 
حياة البي -صلى الله عليه وسلم- جد السلوى ويجد الحلول موجودة في كتاب الله -سبحانه وتعالى-. 


فقال -هاتجاوز بعض النقاط- ثم قال: ومن أراد العيش مع آيات القرآن فلينظر ما في القرآن -ركز- من غايات وتطلعات» ويفتش في نفسه 
عن واقع تلك التطلعات في حياته. 

هل أنا عندي نفس التطلعات اللي كانت عند الصحابة؟ يعني لو إحنا حبينا نسمي مصطلح كدا نسميه تطلعات القرآن, غاياته» انت متوافق 
مع التطلعات دي والغايات دي؟ الموضوع الأساسي اللي القرآن بيدفع فيه انت نفسه الحدف بتاعه؟ فبالتالي لا تجد نفسك فيه. 

وحقيقة ذكر كلام جميل قال إيه هي التطلعات دي: ومن جملة تلك التطلعات دعوة الناس إلى دين الله ومعاناة تثبيت الفئة المؤمنة على دين 
الله والتطلع إلى الفرج والتمكين تحت سطوة الجاهلية وكيد أهلهاء والتطلع إلى النصر على الأعداي ولا يفهم النصوص القرآنية حق الفهم 
إلا من يواجه مثل الظروف التي واجهتها أول مرة, هنا تتفتح النصوص عن رصيدها المذخور وتتفتح القلوب لإدراك مضامينها الكاملةء وهنا 
تتحول تلك النصوص من كلمات وسطور إلى قوى وطاقات وتنتفض الأحداث والوقائع المصورة فيها تنتفض في خلائق حية موحية دافعة 
دافقة, تعمل في واقع الحياة وتدفع بجا إلى حركة حقيقية في عالم الواقع وعالم الضمير. 


ثانيًا: تصور حال الدعوة عند نزول الآيات 

وده أشبه أيضًا بالمعنى السابق» لذلك أنا قلت هما متداخلين؛ وذكر نقل عن الشاطبي جميل» وذكر نقل عن عبد الرحمن حسن حبنكة الميداني 
صفحة ٠١۲‏ والنقل ده من كتاب حبنكة قواعد التدبر الأمثل بيقول: على متدبر كتاب الله أن يضع في اعتباره لدى تدبر نص منه ملاحظة 
الأمور التالية: 

أولاً: تصور العصر الإسلامي الأول. 

ثانيًا: تصور الحالة النفسية والفكرية والاجتماعية التي كانوا عليها. 

ثالنًا: تصور الظرفين الزماني والمكابي. 

وشرح الكلام ده» وجاب مثال رائع» رائع» معايشة واقع الصحابة أثناء قراءة سورة المسد, أترك لكم ذلك لتتمتعوا بجا أثناء قراءة الكتاب. 


بعد کده» مبحث مهم جدًا العه: فهم المعان ودلائل الألفاظ 
ال مبحث ده نتيجة إن هو مهم هو فَرّع تحته أرقام كتير وفي هذا مسائل: واحد, إتنين» تلاتة. مبحث جميل رأبي تشجروه تعملوا زي ما قلتلكم 
بطريقة تشجيرية كده عشان المبحث ده هو طول فيه جدَاء يعني عد لغاية خمسة, وحتى خمسة طلع منها أ و ب» فطول يعني فرع كتير بصراحة 


مبحث لوحده. 
يبقى المبحث التالت: اللي هو كان فهم المعاني والدلائلء بعد كده عمل بقى مبحث رابع امه: الوقوف عند الآيات 


وده برضه طول فيه وفَرّعَ فيه ممكن هنا الإنسان يتوه شوية في تقسيمة الكتاب» يعني هي تنوه شوية فمراجعة الفهرس كل فترة مهم» عشان 
تبقى فاهم انت واقف فين. 

من طرق المذاكرة يا جماعة حتى في الكتب الدنيوية يعني هتلاقي للأسف حت الواحد بيواجه ده أثناء مثلاً شرح لبعض الطلبة وهو قاعد 
بيذاكر وبعد عشر دقايق بعد نص ساعة مذاكرة إذا كمل يعني نص ساعة, يقولك إيه ده أنا فين أنا كتاب أنا مادة إيه أصلاً؟ هو أنا إيه اللي 
جابني هنا؟ ولا هو عارف مادة إيه ولا المادة دي كذا موضوع» والموضوع ده متقسم هو مش عارف هو واقف فين. 

فأحيان انت بتقرأ الكتاب وبعدين قفلته» تيجي ترجع تقرأه أنت مش عارف انت واقف فين لأن الكتاب مش متقسم في دماغك كويس. 


الوقوف عند الآيات مبحث جميل 

وعمل مبحث جميل؛ كلام السلف جميل وشروحات الأحاديث والتفسير جميل جدًاء شرح حديث "ليس هنا مَن أ يَتَعَنّ بِالقّآنِ"" جاب 
نقولات جميلة جدًا واللي عايز الاستفاضة يبحث طبعًا حتى بالمكتبة الشاملة وعلى النت شرح الحديث ده رائع والحديث في البخاري» جاب 
نقولات جميلة في معنى الحديث وحال النبي -صلى الله عليه وسلم- أثناء القراءة. 

بعد كداء إحنا قلنا رابعًا: الوقوف عند الآيات» قال الفارق ما بين الوقوف عند اللفظ» وعمل له مبحث» وبعد كدا الوقوف عند المعاني» 
وعمل له مبحث طويل تاني. 


بعد كده؛ خامسًا: معرفة أساليب القرآن 
أساليب القرآن بتختلف وذكر بعض أنواع أساليب القرآن» وإن كل أسلوب بيتناسب حسب الموضوع, وميزة الكتاب أنه غني بالأمثلة. 


آخر حاجة ذكرها: تدارس القرآن 

قال كلمة جميلة في آخر حاجة: ومن فاته شيء -كل ده إحنا تحت إيه؟ سبل تدبر القرآن» اللي هو المبحث المهم- ومن فاته شيء من 
السّبل السابقة فلا أقل من أن يتدارس القرآن مع أهل العلم والفضل. والله يا جماعة مدارسة القرآن لها بركة عجيبة في فهم القرآن. مصداق 
حديث البي -صلى الله عليه وسلم- ما اجتمع قوم في بيت من بيوت الله يتلون كتاب الله -مش بس يقرؤونه- ويتدارسونه یه اللي بيحصل؟ 
عملية بسيطة جدًَاء خمسة ستة في زاوية في مسجد قاعدين قالوا ما تيجوا نقرأ سورة كل واحد يقرأ فيها تفسير وتعالوا نتقابل نتدارسها مع 
بعض» قاعدين خمسة ستة اختاروا مثلاً سورة الفتح كل واحد قرأ فيها تفسير مُبسط وقاعدين بيتدارسوا العمل البسيط ده بيحتفى بيه "حفتهم 
الملائكة, وغشيتهم السكينة وذكرهم الله فيمن عنده" كل ده هذا الاحتفاء ليه؟ لأن هذا عمل عظيم هذا العمل الآن بالوصول إلى النور 
وإخراج النور للناس» عملية عظيمة؛ لكن احنا مش عارفين قدرها لأن احنا مش عارفين ما في هذا القرآن من كنوز. 

اتكلم على مسألة مدارسة القرآن ومدارسة النبي -صلى الله عليه وسلم- مع جبريل وابن عباس ذكر بعض النماذج. 


فيه مبحث ثامن في الآخر امه: صور من تدبر القرآن مبحث سريع 

وني الآخر خانمة اسمها: من أجل قراءة مؤثرة للقرآن. 

المبحث الأخراني ده اللي امه من أجل قراءة مؤثرة للقرآن هو صفحتين أو صفحة حقيقة هايقابلنا مبحث تاني في -إن شاء الله- في آخر 
الأسبوع» الأسبوع السادس من المساق في كتاب دراسات قرآنية فيه مقال كامل كدا في آخر الكتاب كيف نقرأ القرآن أنا شايف إن هو أنفع 
من المبحث ده وأقوى. 


١‏ يع البخاري 

يعني هم الاتنين حاولوا يكلموك؛ ده كان مختصر جدًا التاني استفاض وفرع كتير في المشاعر اللي تكون بداخلك أثناء قراءة القرآن مبحث 
جميل امه كيف نقرأ القرآن» إن شاء الله لما نوصل لكتاب دراسات قرآنية وأقولكوا عليه. 

كدا إحنا خلصنا مع بعض الكتاب الأول تدبر القرآن تأليف سلمان بن عمر السنيدي» أرجو إن معان الكتاب ترسخ في قلوبنا. 

دا كان اسمه التشويق» الأسبوع الأول والتاني مع بعض اللي إحنا قضناهم مع بعض ده التشويق» الأسبوع التالت إن شاء الله نبدأ ناخد 
التطبيق ونبدأ ناخد سورة الحجرات مع دكتور فريد الأنصاري. 

أسأل الله -سبحانه وتعالى - أن يعلمني وإياكم وأن يرزقني وإياكم فهم كتابه والعمل به وأن يجعلني وإياكم من أهل القرآن. 

أقول قولي هذا وأستغفر الله لي ولكم» سبحانك اللهم وبحمدك أشهد أستغفرك وأتوب إليك. 

والسلام عليكم ورحمة الله وبركاته 

